Khamera

Khamera ndi tshishumiswa tshine tsha shumiswa u fara na u vhulunga zwifanyiso na dzividio, zwi nga vha  nḓila ya didzhithala kana sensara ya zwifanyiso ya eḽekiṱhironiki, kana nga nḓila ya khemikhala nga kha tshishumiswa tshine tsha pfa tshedza u fana na filimu ya zwinepe . Sa izwi thekinoḽodzhi ya ndeme kha masia a zwinepe na dzividio,  khamera dzo ita mushumo wa ndeme kha mvelaphanḓa ya vhutsila ha u vhona, nyanḓadzamafhungo, u ḓimvumvusa, u ṱola, na ṱhoḓisiso ya saintsi. U bveledziswa ha khamera zwo thoma nga ḓana ḽa vhu 19 ḽa miṅwaha nahone u bva zwezw0 zwo bveledzidza na mvelaphanḓa ya thekinoḽodzhi, zwa ita uri hu vhe na tshaka nnzhi na modele nga ḓana ḽa vhu 21 miṅwaha.

Khamera dzi shuma nga u ṱanganya zwipiḓa zwo vhalaho zwa mitshini na milayo. Hezwi zwi katela u langa u bvisiwa ha tshedza, zwine zwa sedza tshivhalo tsha tshedza tshine tsha swika kha senisari kana filimu; lesi, ine ya ita uri tshedza tshi sedze; tshishumiswa tsha u vhona, tshine tsha tendela mushumisi u vhona tshiṱori; na filimu kana seniseri, ine ya fara tshifanyiso.

Hu na tshaka dzo vhalaho dza khamera, iṅwe na iṅwe yo tea u shumiswa nga nḓila yo khetheaho nahone i ṋea vhukoni ho vha mbanaho. Khamera dza lesi nthihi (SLR) dzi ṋea zwifanyiso zwa tshifhinga tsha vhukuma, zwo teaho nga kha lesi .khamera dza fomati khuluna dza vhukati dzi ṋea tsheo  ya nṱha ya zwifanyiso nahone kanzhi dzi shumiswa kha u dzhia zwinepe zwa phurofeshinaḽa na zwa vhutsila. Khamera dzi  ṱuku, dzine dza ḓivhelwa u hwalea na u leludza, dzi a takalelwa kha zwinepe zwa vharengi. Khamera dza tshițodisi tsha kule, dzi re na sisiṱeme dzo fhambanaho dza u vhona na u dzhia zwifanyiso, dzo vha dzi tshi shumiswa nga vhunzhi kha vhuṅwali ha zwifanyiso . Khamera dza zwifanyiso zwi tshimbilaho dzo khethea kha u foda zwithu zwi re kha sinema, ngeno khamera dza digiṱali, dze dza thoma u shumiswa mafheloni a ḓana ḽa vhu 20 ḽa miṅwaha na mathomoni a ḓana ḽa  vhu 21 ḽa miṅwaha, dzi tshi shumisa senisera dza eḽekiṱhironiki u itela u foda na u vhulunga zwifanyiso.

Mveledziso ye ya itea nga u ṱavhanyedza ya thekhinoḽodzhi ya khamera dza lutingothendeleki nga   ḓana ḽa vhu 21 ḽa miṅwaha yo ita uri hu si vhe na phambano vhukati ha khamera dzo ḓikumedzelaho na zwishumiswa zwi shumaho zwinzhi, sa izwi khamera ya lutingothendeleki yo leluwa u shumisa, zwi tshi ṱuṱuwedza vhukuma nḓila ine tshitshavha tsha sika, u kovhelana, na u shumisa zwi re ngomu zwi vhonalaho.

 zwiko